Stasjonsbuert (Snits)

De Stasjonsbuert is in wyk yn de stêd Snits. It hat in ynwennertal fan 810 (2008) en in oerflak fan 62 hektare (dêrfan 11 hektare wetter).

In grut part fan de stasjonsbuert (de Stasjonsstrjitte en omkriten) is oanmerkt as beskerme stedsgesicht.

 Lizzing en berikberheid 
De wyk grinzet yn it westen oan de wyk Himdyk, yn it noarden troch de Noardeasthoek, yn it easten oan de Binnenstêd, yn it suden oan de Lemmerwei-West en Tinga.

De Dr. Boumawei trochkrúst de wyk fan súd nei noard en is ferbûn mei de trochgeande dyk rjochting Drylts. In oare grutte ferkearsier yn de wyk is de Parkstrjitte, dy't de ferbining foarmet mei de Prins Hendrikkaai en de útfalswegen rjochting de A7.

De grinzen fan de wyk binne de stedsgrêft, de Frjentsjerter Feart, it Spoardok, de Geau en de grins fan de stêd.

Yn de wyk lizze it treinstasjon en it busstasjon fan Snits.

 Bebouwing en histoarje 
De earste bebouwing yn de Stasjonsbuert is fan ± 1900. Yn de wyk stie sûnt 1902 it eardere Sint Antonius Sikehûs, dat begjin dizze iuw ferfongen is troch appartemintenkompleks mei winkelsintrum (it Sint Antoniusplein). De Stasjonsbuert, en de Stasjonsstrjitte yn it bysûnder, waard ûntwurpen as fraaie yntree nei de binnenstêd. Oan dizze strjitte ferriisden grutte filla's en hearehuzen. De huzen binne oplutsen yn ekspresjonistyske, neoklassistyske en Ingelske lânskipsstyl. Bewenners wienen benammen fan de hegerein.

Efter de steatige bebouwing fan de Stasjonstrtjitte wie begjin 1900 in sportfjild. Dit terrein waard ek wol Geaudal neamd en stie ek bekend as it eardere iisbaanterrein. Op 16 septimber 1930 kam op dit plak de hjoeddeiske Feemerk.

De bebouwing om it Prinses Julianapark, Spoarsicht neamd, is bekend om har Art Nouveau-styl. De gebouwen binne yn 1901 oplevere en waarden ûntwurpen troch Lodewijk de Blinde.

Oant 1989 stie de Snitser Gasfabryk oan de Van Giffenstrjitte, foar de hjoeddeiske Snitser Sporthal oer. Sûnt 1990 stie op it plak it haadburo fan de plysje, dit waard yn 2010 sluten. De brânwarkazerne fan Snnits stiet ek oan dizze strjitte.

 Strjitnammeferklearring
De strjitten fan de wyk binne neamd nei leden fan it Keninklik Hûs:
 Strjitnamme  Ferneaming Beatrixstrjitte  Keninginne Beatrix (1938) Julianastrjitte  Prinses Juliana (1909-2004) Emmastrjitte  Keningin Emma (1858-1934) Willemstrjitte  Kening Willem (trije generaasjes, 1815-1890)

In pear oare strjitnammen, ten suden fan de stasjonsstrjitte kinne oars ferklearre wurde:

 Strjitnamme  Ferneaming Van Giffenstrjitte  Daniël Flud fan Giffen, teolooch en fan 1681 - 1688 predikant yn Snits Almastrjitte  Dirk Alma, boargemaster fan Snits tusken 1885 - 1906 Dr. Boumawei  Dr. Bouma, praktisearjend arts-sjirurch yn it Sint Antonius Sikehûs yn Snits

 It besjen wurdich 
Sjoch ek: list fan ryksmonuminten yn Snits

 It gebou fn Stasjon Snits Sintraal
 Ferskate wenningen oan it Prinses Julianapark
 Ferskate wenningen oan de Stasjonstrjitte
 It Wite Tsjerkje oan it Julianapark
 Grêftepânen oan de Geaukaai en Westersingel

 Foarsjennings 
 Snitser Sporthal
 Middelbere skoallemienskip RSG Magister Alvinus
 Teater Snits
 Julianapark
 Feemerkterrein
 Pretpark Stoom Stêd Snits (± 2014)
 Busstasjon Snits

Stasjonsbuert